Zgjedhja e grave në Kongres
Sfida të veçanta për gratë që kërkojnë të ngushtojnë hendekun gjinor në politikën amerikane
Ndërsa numri i grave në Kongresin amerikan ka arritur shifra rekord, ato përbëjnë vetëm 20 përqind të të dyja dhomave – shumë më pak sesa popullata amerikane, ku mbi 50 përqind janë gra. Përqindja e grave në Shtetet e Bashkuara në poste publike është mbrapa vendeve të tjera përfshi disa që nuk konsiderohen vende me të ardhura të larta. Në Konferencën Globale të Institutit Milken zhvilluar kohët e fundit në Los Anxhelos disa analistë politikë shpjeguan arsyet përse ka ende një hendek të madh gjinor në politikën amerikane. Megjithatë, gratë po shënojnë përparime thotë ligjvënësja e re Mimi Walters, megjithëse jo sa duhet. Walters ishte pjesë e një paneli që diskutoi arsyet se përse nuk ka më shumë gra në Kongres dhe jetën publike. Një arsye është perceptimi negativ për qeverinë, thotë ligjvënësja Tulsi Gabbard nga Hawaii: Edhe në se gratë janë të interesuara të konkurojnë për poste, ato mund të mos kenë mjetet për të fituar fushatën elektorale: Janë pikërish këto rrjete që financojnë një fushatë. Ndërsa disa sfida me të cilat përballen gratë nuk kanë zgjidhje të thjeshta. Panelistët thanë se ka çështje që mund të zgjidhen për të patur më shumë gra të kualifikuara të garojnë për poste: Gratë që kanë arritur sukses janë shembull thelbësor për të nxitur më shumë gra në politikë thotë zonja Walters. Me shpresën se këshillimi do t’u tregojë vajzave të reja atë që mund të jetë qeveria dhe t’i frymëzojë ato të garojnë për poste publike.